Rijeka, 17. srpnja 2020.g.

**NAJAVA DOGAĐANJA**

**DJEČJI FESTIVAL TOBOGAN EUROPSKE PRIJESTOLNICE KULTURE**

***Poštovani predstavnici medija, molim vas da u svojim medijima sljedeću informaciju objavite u subotu, 18. srpnja i nedjelju 19. srpnja, prema mogućnostima. Unaprijed zahvaljujem.***

**PROJEKCIJA FILMA SLAVNA INVAZIJA MEDVJEDA NA SICILIJU**

**U nedjelju, 19. srpnja 2020.g. u 18 sati u Ljetnom Art-kinu** (Krešimirova 2, Rijeka), **u sklopu dječjeg festivala Tobogan Europske prijestolnice kulture, održat će se projekcija animiranog filma *Slavna invazija medvjeda na Siciliju*.**

Radi se o **animiranom filmu namijenjenom starijima od 8 godina**, koji prati fantastičnu priču **susreta i suživota medvjeda i ljudi**. Film je to za sve one koji vole legende i avanture.

Ova priča započinje u davna vremena dok su medvjedi još lutali planinama Sicilije. Kada lovci otmu medvjedića Tonija, sina kralja medvjeda Léoncea, ovaj u nakani da vrati svoga sina i osigura blagostanje svojem narodu, krene u borbu protiv ljudi. Uz moćnu medvjeđu vojsku i pomoć čarobnjaka iz bitke izađe kao pobjednik, ali nažalost uskoro shvati da medvjedi ne mogu živjeti u zemlji ljudi. Redatelj filma slavni je talijanski ilustrator i stripaš Lorenzo Mattotti, a nadahnuće za ovaj animirani film pronašao je u istoimenoj priči Dina Buzzatija.

**Ulaz je slobodan, ali se zbog ograničenih mjesta u kinu gledatelje moli da rezerviraju ulaznice na e-mail: ulaznice@art-kino.org.**

U slučaju kiše ili lošeg vremena projekcija će se održati u dvorani Art-kina, u 18 sati.

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42